
  CONSILIUL JUDEŢEAN     

HOTĂRÂRE
privind aprobarea execuţiei bugetului judeţului Bistriţa-Năsăud pentru trimestrul II al anului 2017
Consiliul Judeţean Bistriţa-Năsăud, întrunit în şedinţă ordinară, în data de 31.07.2017 în prezenţa a 27 consilieri judeţeni;

Având în vedere: 

- expunerea de motive nr. IX/11258 din 10.07.2017 a Preşedintelui Consiliului Judeţean Bistriţa-Năsăud; 

- raportul nr. IIB/11267 din 10.07.2017 al Direcţiei economice din cadrul Consiliului Judeţean Bistriţa-Năsăud; 

- prevederile Hotărârii Consiliului Judeţean Bistriţa-Năsăud nr. 35/22.03.2017 privind aprobarea bugetului de venituri şi cheltuieli al Judeţului Bistriţa-Năsăud pe anul 2017 şi a estimărilor pe anii 2018-2020;
 - prevederile Hotărârii Consiliului Judeţean Bistriţa-Năsăud nr. 49/12.04.2017 privind aprobarea prețului de achiziționare a unui imobil-teren situat în municipiul Bistrița, str. Prundului nr. 9, în suprafață de 524 mp;
- prevederile Dispoziţiei Preşedintelui Consiliului Judeţean Bistriţa-Năsăud nr. 122/22.06.2017 privind aprobarea modificării repartizării pe trimestre a sumelor defalcate din TVA şi a unor virări de credite bugetare în cadrul Capitolului 65.02 „Ȋnvățământ”, Paragraful 65.02.07.04 „Ȋnvățământ special”;
- prevederile art. 49, alin. (12) din Legea nr. 273/2006 privind finanţele publice locale, cu modificările şi completările ulterioare; 

- contul de execuţie al bugetului judeţului Bistriţa-Năsăud la data de 30.06.2017, înregistrat la Consiliul Judeţean Bistriţa-Năsăud sub nr. II/11592 din 14.07.2017;
- raportul nr. IBa/12574 din 31.07.2017 al Comisiei de administraţie;

- raportul nr. IBa/12575 din 31.07.2017 al Comisiei economice;

- raportul nr. IBa/12576 din 31.07.2017 al Comisiei de cultură;

- raportul nr. IBa/12577 din 31.07.2017 al Comisiei de urbanism.
În temeiul prevederilor art. 91, alin. (1), lit. b), alin. (3), lit. a), art. 98 şi art. 115, alin. (1), lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE: 

Art.1. Se aprobă execuţia bugetului judeţului Bistriţa-Năsăud pentru trimestrul II al anului 2017 după cum urmează:

a) bugetul propriu al judeţului Bistriţa-Năsăud pentru trimestrul II al anului 2017 pe cele două secţiuni, conform Anexei nr. 1 şi Anexei nr. 2, care fac parte integrantă din prezenta hotărâre.
b) bugetul instituţiilor publice şi activităţilor finanţate integral sau parţial din venituri proprii pentru trimestrul II al anului 2017 pe cele două secţiuni, conform Anexei nr. 3 şi Anexei nr. 4, care fac parte integrantă din prezenta hotărâre. 
c) bugetul fondurilor externe nerambursabile pentru trimestrul II al anului 2017 pe cele două secţiuni, conform Anexei nr. 5 şi Anexei nr. 6, care fac parte integrantă din prezenta hotărâre.

Art.2. Prezenta hotărâre a fost adoptată cu un număr de 27 voturi « pentru ».
 Art.3. Prezenta hotărâre se va publica în Monitorul Oficial al judeţului Bistriţa-Năsăud.
         Art.4. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud. 

 Art.5. Prezenta hotărâre se comunică de către Serviciul administraţie şi relaţii publice cu:
· Direcţia economică;
· Instituţia Prefectului judeţul Bistriţa-Năsăud.
PREŞEDINTE,




Contrasemnează:

EMIL RADU MOLDOVAN 

